== Holocausts rødder i den tyske antisemitisme ==
=== Antisemitismen før nationalsocialisternes magtovertagelse 1933 ===
[[Antisemitisme]] er ikke specifikt tysk og fandtes længe inden Hitler. Den var hovedsagelig religiøst og politisk funderet, så en til kristendommen omvendt jøde kunne undgå diskriminering og forfølgelse. I begyndelsen af [[1900-tallet]] vandt den [[pseudovidenskab]]elige [[racelære]], vulgær[[darwinisme]], fodfæste i mange lande. På den baggrund blev [[jøde]]r, [[romaer]], [[slaver]] og andre "[[arisk|ikke-ariske racer]]" fremstillet som "undermennesker". Jøder kunne nu ikke undslippe antisemitisme ved konvertering til kristendommen; fx var [[Edith Stein]] og hendes søster Rosa [[katolik]]ker, men blev gasset i [[Auschwitz]] for at være jøder.<ref>{{Cite web |url=https://www.franciscanmedia.org/the-life-and-legacy-of-edith-stein/ |title=Arkiveret kopi |access-date=14. februar 2019 |archive-date=14. februar 2019 |archive-url=https://web.archive.org/web/20190214174537/https://www.franciscanmedia.org/the-life-and-legacy-of-edith-stein/ |url-status=dead }}</ref> Ifølge nazistisk historieskrivning drejede al historie sig om kamp mellem racerne.<ref>[https://www.facinghistory.org/holocaust-and-human-behavior/chapter-8 A War for Race and Space | Facing History and Ourselves<!-- Botgenereret titel -->]</ref>
Filosofi